Mart Maastik

Mart Maastik (sündinud 17. mail 1964 Tartus) on eesti ettevõtja ja poliitik, alates 5. aprillist 2023 XV Riigikogu liige.

 Haridus 
Ta lõpetas aastal 1982 Tartu 2. Keskkooli ja aastal 1990 Eesti Maaülikooli hüdrotehnikainsenerina.

 Töökäik 

Maastik oli ASi Eesti Vesi nõukogu liige 1991–1992.https://www.riigikogu.ee/riigikogu/koosseis/riigikogu-liikmed/saadik/29068268-672d-451a-a08a-5727ec4300f4/Mart-Maastik/ Ta oli 1993. aastal pankrotistunud Lääne Eesti Panga juhtivtöötaja. 1990. aastatel pidas Maastik kiirtoidurestorani "Chick-King".https://www.delfi.ee/artikkel/50762648/soogipaviljon-viis-kohtusse

Ta on olnud aktsiaseltside Medikro ja 1995. aastal pankrotistunud Eesti Velox üks omanikke.Taivo Paju "Velox pankrotistus enne tehase käivitamist", Äripäev, 7. august 1995"Kaotaja", Post, 16. september 1994

Alates 1999. aastast on ta Kamm Ettevõtmiste OÜ juhataja. 2004–2005 oli ta Tallinna Autobussikoondise ASi nõukogu liige, 2010–2014 ASi Eesti Post nõukogu liige, 2011–2014 ASi Saarte Liinid nõukogu liige. 
Maastik on Keskkonnainvesteeringute Keskuse nõukogu liige alates 2023. aastast.

Ta peab turismitalu Saaremaal Karala külasFOTOD: Mardi talu - lastele mõeldes loodud kodu Saaremaal, Delfi, 12. juuni 2016. Ta on rajanud teemapargi Lambakogu ja Lambavägi.

 Poliitiline karjäär 
Märtsis 2019 peatas ta Saaremaa vallavolikogu Saarlase fraktsiooni esimehena oma rahvasaadiku volitusedVallavolinik Mart Maastik jätab kommunaalpoliitika, Saarte Hääl, 26. märts 2019.

Ta on alates 27. jaanuarist 2021 Isamaa Erakonna liige. Sama aasta juunis valiti ta erakonna Saaremaa piirkonna üldkogul piirkonna esimeheksIsamaa Saaremaa piirkonna juhiks valiti Mart Maastik. 

2021. aasta augustistIsamaa valis volikogule esimehe ja aseesimehed, Delfi, 7. august 2021 kuni 6. detsembrini 2025 oli Maastik Isamaa Erakonna volikogu esimees. 

Ta kandideeris 2023. aasta valimistel Riigikokku, kogus valimisringkonnas nr 5 (Hiiu-, Lääne- ja Saaremaa) 855 häält ning ei osutunud valituks, kuid sai Riigikokku Riho Terrase asendusliikmena. 

2025. aasta detsembri algul esitas Keskkriminaalpolitsei talle kuriteokahtlustuse seoses erakonda Isamaa puudutava annetusega."Keskkriminaalpolitsei esitas Mart Maastikule kuriteokahtlustuse" ERR, 3. detsember 2025

Maastik kaebas Pressinõukogule ajalehes Saarte Hääl 8. septembril 2025 ilmunud artikli "Isamaa kaotas Muhumaa" peale, väites, et artikkel sisaldab ebaõigeid väiteid ning tema kohta ka ebaõiget ja ebakohast väärtushinnangut, mis kahjustab tema mainet. Pressinõukogu otsustas 13. novembril 2025, et Saarte Hääl ei rikkunud head ajakirjandustava.https://meedialiit.ee/otsus-nr-1248/

 Isiklikku 
Tema isa Aleksander Maastik (1929–2025) oli eesti hüdrotehnika- ja melioratsiooniteadlane. Ta on abielus ning on viie lapse isa.

 Viited 

Kategooria:XV Riigikogu liikmed
Kategooria:Isamaa Erakonna poliitikud
Kategooria:Eesti ettevõtjad
Kategooria:Miina Härma Gümnaasiumi vilistlased
Kategooria:Eesti Maaülikooli metsanduse ja maaparanduse teaduskonna vilistlased
Kategooria:Sündinud 1964